Dijanaga tsotlhe tse di tsamayang mo ditseleng tsa botlhe di tshwanetse gore dilaesense tsa tsona di ntšhwafadiwe ngwaga le ngwaga. Ke maikarabelo a mong wa sejanaga go netefatsa gore laesense ya sejanaga e ntšhwafaditswe. Go palelwa ke go ntšhwafatsa laesense ya sejanaga go tla tlisa dikotlhao.
Go na le matsatsi a le 21 a kutlwelobotlhoko go beng ba dijanaga ba ba iseng ba ntšhwafatse dilaesense tse di feletsweng ke nako tsa dijanaga tsa bona. Paka ya kutlwelobotlhoko e badiwa go tloga ka letsatsi la go fela ga laesense ya ga jaana. Ntšhwafatso ya dilaesense e tshwanetse go dirwa kwa bothating jwa kwadiso kwa sejanaga se reboletsweng laesense kwa teng.
Tlatsa foromo ya MVL1, Kopo ya laesense ya sejanaga kwa kantorong e e gaufi nao ya pharakano.
Tlaya le lekwaloitshupo la gago le lekwalo la kitsiso.
Duela tlhwatlhwa ya tlhatlhobo ya laesense jaaka e tlhagelela mo kitsisong.
Kopo e e diragadiwa ka lona letsatsi leo.